[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 12.12.2007

KOM(2007) 802 endelig

2007/0281 (CNS)

Forslag til

RÅDETS FORORDNING

om ændring af forordning (EF) nr. 1234/2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen), for så vidt angår de nationale mælkekvoter

(forelagt af Kommissionen)

BEGRUNDELSE

I juni 2003 nåede Rådet til enighed om en række ændringer af EU's mælkepolitik som led i 2003-reformen af den fælles landbrugspolitik. Denne reform bekræftede de ændringer, der var opnået enighed om i Agenda 2000, og som skulle gennemføres over en vis årrække.

Kommissionens oprindelige forslag til 2003-reformen omfattede en yderligere kvoteforhøjelse på 2 % ud over de forhøjelser, der allerede var aftalt i Agenda 2000. I juni 2003-kompromiset erklærede Rådet imidlertid, at "der besluttes ingen yderligere generel kvoteforhøjelse for 2007 og 2008 på nuværende tidspunkt. Kommissionen vil forelægge en rapport om markedsudsigterne, når reformen af mejerisektoren er fuldt gennemført, og først på grundlag af denne rapport vil der blive truffet en beslutning."

På baggrund af den dynamiske udvikling i år på mælkemarkederne, og da det eneste punkt i 2003-reformen, der endnu ikke er gennemført, er kvoteforhøjelsen pr. 1. april 2008 på 0,5 % i 11 medlemsstater, er det hensigtsmæssigt at gennemføre den markedsanalyse, som Rådet dengang anmodede om. Den rapport om markedsudsigterne for mælkesektoren, som følger med dette forslag, indeholder denne analyse. Rapporten behandler nemlig spørgsmålet om, hvorvidt markedet giver tilstrækkelige muligheder for, at der kan udbydes yderligere mælkemængder, uden at dette fører til en større offentlig støtte på kort og/eller mellemlang sigt, hvis de nationale kvoter skulle udvides for alle 27 medlemsstater.

Rapporten konkluderer, at markedsudsigterne på både EU- og verdensmarkedet er positive, og analysen vedrørende en 2 %'s stigning i mælkeproduktionen i EU viser, at markedet sagtens kan bære disse yderligere mængder.

Som opfyldelse af Rådets anmodning om at tilvejebringe et grundlag for, at der kan træffes en beslutning om en kvoteforhøjelse, konkluderer Kommissionen, at den forhøjelse på 2 %, der oprindelig blev foreslået som led i 2003-reformen, kan gennemføres fra og med mælkekvoteperioden 2008/09. Derfor fremsættes der forslag herom:

2007/0281 (CNS)

Forslag til

RÅDETS FORORDNING

om ændring af forordning (EF) nr. 1234/2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen), for så vidt angår de nationale mælkekvoter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen[1],

under henvisning til udtalelse fra Europa-Parlamentet[2], og

ud fra følgende betragtninger:

1. I bilag IX til Rådets forordning (EF) nr. 1234/2007[3] (fusionsmarkedsordningen) fastsættes de nationale mælkekvoter for de syv tolvmånedersperioder, der begynder den 1. april 2008, som led i mælkekvoteproduktionsstyringen.

2. Ifølge artikel 66, stk. 3, i forordning (EF) nr. 1234/2007 fastsættes disse kvoter uden at foregribe en eventuel revision på baggrund af den generelle markedssituation og særlige forhold, der gør sig gældende i visse medlemsstater.

3. Rådet har anmodet Kommissionen om at udarbejde en rapport om markedsudsigterne, efter at 2003-reformen af den fælles markedsordning for mælk og mejeriprodukter er blevet gennemført fuldt ud, med henblik på at vurdere, hvorvidt det er hensigtsmæssigt at tildele yderligere mælkekvoter.

4. Denne rapport er blevet udarbejdet[4], og den konkluderede, at den nuværende situation på EU- og verdensmælkemarkedet og den forventede situation på disse markeder frem til 2014 berettiger til en forhøjelse af kvoten på 2 % for at fremme mælkeproduktionen inden for Fællesskabet med henblik på at efterkomme den stigende efterspørgsel efter mejeriprodukter.

5. Det er derfor hensigtsmæssigt at forhøje alle medlemsstaternes kvoter i bilag IX til forordning (EF) nr. 1234/2007 med 2 % pr. 1. april 2008.

6. Forordning (EF) nr. 1234/2007 bør ændres i overensstemmelse hermed -

UDSTEDT FØLGENDE FORORDNING:

Artikel 1

Punkt 1 i bilag IX til forordning (EF) nr. 1234/2007 erstattes af teksten i bilaget til nærværende forordning.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG

1. Nationale kvoter

Medlemsstat | Tons |

Belgien | 3 427 288,740 |

Bulgarien | 998 580,000 |

Tjekkiet | 2 792 689,620 |

Danmark | 4 612 619,520 |

Tyskland | 28 847 420,391 |

Estland | 659 295,360 |

Irland | 5 503 679,280 |

Grækenland | 836 923,260 |

Spanien | 6 239 289,000 |

Frankrig | 25 091 321,700 |

Italien | 10 740 661,200 |

Cypern | 148 104,000 |

Letland | 743 220,960 |

Litauen | 1 738 935,780 |

Luxembourg | 278 545,680 |

Ungarn | 2 029 861,200 |

Malta | 49 671,960 |

Nederlandene | 11 465 630,280 |

Østrig | 2 847 478,469 |

Polen | 9 567 745,860 |

Portugal | 1 987 521,000 |

Rumænien | 3 118 140,000 |

Slovenien | 588 170,760 |

Slovakiet | 1 061 603,760 |

Finland | 2 491 930,710 |

Sverige | 3 419 595,900 |

Det Forenede Kongerige | 15 125 168,940 |

FINANSIERINGSOVERSIGT |

1. | BUDGETPOST: 05 02 12 | BEVILLINGER: 167 000 000 EUR |

2. | FORANSTALTNINGENS BETEGNELSE: Forslag til Rådets forordning om ændring af forordning (EF) nr. 1234/2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen), for så vidt angår de nationale mælkekvoter |

3. | RETSGRUNDLAG: Artikel 37 i traktaten |

4. | FORANSTALTNINGENS FORMÅL: En forhøjelse på 2 % pr. 1. april 2008 af mælkekvoten for at gøre det nemmere at producere tilstrækkelige mængder af mælk i Den Europæiske Union |

5. | FINANSIELLE VIRKNINGER | 12- MÅNEDERS PERIODE (mio. EUR) | INDEVÆRENDE REGNSKABSÅR 2008 (mio. EUR) | FØLGENDE REGNSKABSÅR 2009 (mio. EUR) |

5.0 | UDGIFTER, SOM AFHOLDES - OVER EU-BUDGETTET (RESTITUTIONER/INTERVENTIONER) - OVER NATIONALE BUDGETTER - AF ANDRE | p.m. | p.m. | p.m. |

5.1 | INDTÆGTER - EU's EGNE INDTÆGTER (AFGIFTER/TOLD) - NATIONALE KILDER | – | – | – |

2010 | 2011 | 2012 | 2013 |

5.0.1 | UDGIFTSOVERSLAG | p.m. | p.m. | p.m. | p.m. |

5.1.1 | INDTÆGTSOVERSLAG | – | – | – | – |

5.2 | BEREGNINGSMÅDE: - |

6.0 | ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL? | JA NEJ |

6.1 | ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET? | JA NEJ |

6.2 | ER ET TILLÆGSBUDGET NØDVENDIGT? | JA NEJ |

6.3 | BEVILLINGER TIL OPFØRSEL PÅ KOMMENDE BUDGETTER? | JA NEJ |

BEMÆRKNINGER: 1) Forslaget har ingen indvirkning på udgifterne til administration. 2) En analyse af virkningen af en forhøjelse på 2 % af mælkekvoten ved anvendelse af OECD AGLINK-modellen viser, at den øgede mælkeproduktion i vidt omfang vil blive konsumeret på det indre marked, og EU-markedspriserne vil være over interventionsprisniveauet. Det vil derfor ikke blive nødvendigt at genindføre afsætningsstøtte på det indre marked. På eksportsiden viser AGLINK-modellen, at EU måske kan genvinde nogle mængder på eksportmarkederne i tredjelande som følge af kvoteforhøjelsen. Disse mængdestigninger forventes ikke at påvirke verdensmarkedsprisen i så høj grad, at det bliver nødvendigt at genindføre eksportrestitutioner. Endvidere antages det, at hele kvoteforhøjelsen vil blive produceret. Hvis dette imidlertid ikke er tilfældet, vil ændringen i eksportmængderne være mindre end modellens ændringer som anført i bilag II til rapporten om markedsudsigterne for mælkesektoren. |

[1] EUT C … af …, s. ….

[2] EUT C … af …, s. ….

[3] EUT L 299 af 16.11.2007, s. 1.

[4] KOM(2007) ….